สวัสดีคะ อาการของผื่นมีอาการคัน ละจะขึ้นเยอะมากๆช่วงบ่าย - เย็น ตอนตื่นนอนจะดีขึ้นหน่อยคะ มีผดผื่นขึ้นหน้าตามภาพคะ. พอไปพบ ได้รับยาสเตรอยมา ทาได้ 5 วันผื่นดีขึ้น ได้หยุดยาไป 7 วัน ผดผื่นกลับมาใหม่ ทาอีก 5 วัน ผดดีขึ้น อีก5 วันกลับมาอีก. ไปพออีกครั้ง ให้ทาอีก 3 วัน พอหยุดก็กลับเป็นอีก. แบบนี้ติดสเตียรอยยังคะ ตอนนี้กลัวติดสเตีรอยถ้าจะทาอีกนะคะ ไม่ทราบว่ามีคำแนะนำไหมคะ. ไม่ได้ใช้เครื่องสำอางอะไรเลย ทาครีมกับเจลว่านหาง และ สเปคตร้าแบรกันแดดตอนเช้า เจลล้างหน้าเซตาฟิว แค่นั้น รูปคะ ขอบพระมากคะ
สวัสดีค่ะ การมีผดผื่นคันขึ้นที่ใบหน้า โดยมักเป็นในช่วงบ่ายและเย็นมากกว่าช่วงตื่นนอนตอนเช้า น่าจะเป็นลักษณะของการมีสิวผด หรือ สิวเทียม (acne aestivalis หรือ mallorca acne) ซึ่งจะมีลักษณะคล้ายผดผื่นขนาดเล็ก มักเกิดขึ้นบริเวณหน้าผาก และข้างจมูก โดยจะเกิดขึ้นเมื่ออากาศร้อน ดังนั้นจึงไม่ค่อยปรากฏในตอนเช้าที่อากาศยังเย็นอยู่ แต่จะแสดงอาการมากขึ้นในช่วงบ่ายที่อากาศร้อน สาเหตุไม่ทราบแน่ชัด แต่สัมพันธ์กับการติดเชื้อราหรือยีสต์ที่ชื่อ P.Ovale หรือมีปัจจัยอื่นๆ เช่น การล้างหน้าบ่อยและแรงไป การขัดถูหน้าแรงๆ การล้างหน้าด้วยน้ำอุ่นหรือน้ำร้อนเป็นประจำ การแพ้ระคายเคืองครีมหรือโลชั่นล้างหน้า ยาสระผมหรือครีมนวดผม และเครื่องสำอางค์ต่างๆ รวมถึงการใช้อุปกรณ์แต่งหน้าที่ไม่สะอาด การโดนแสงแดดและความร้อน ความเครียด เป็นต้นการดูแลเมื่อเกิดสิวผดและการป้องกันการเกิด เช่น พยายามหลีกเลี่ยงการโดนแสงแดดและความร้อน หากโดนแดดหรือหลังออกกำลังกายควรรีบล้างหน้าเพื่อลดความร้อนที่เกิดใบหน้า ล้างหน้าด้วยน้ำที่อุณหภูมิห้อง ไม่ควรใช้น้ำอุ่นหรือน้ำร้อน ขณะล้างหน้าไม่ควรถูหน้าแรงไป ไม่ใช้สิ่งของในการขัดถูหน้า เลือกใช้โฟมหรือสบู่ล้างหน้าที่อ่อนโยน ล้างฟองของโฟมฟรือสบู่ล้างหน้าออกให้หมด หลีกเลี่ยงการใช้เครื่องสำอางค์ไปก่อน ส่วนครีมทาผิวต้องหลีกเลี่ยงครีมชนิดที่ทำให้หน้าขาว เช่น ครีมที่มีส่วนผสมของกรดผลไม้ กรด salicylic acid เป็นต้น หากต้องใช้ควรเลือกชนิดที่ไม่ก่อให้เกิดการแพ้ หมั่นทำความสะอาดอุปกรณ์ที่ใช้แต่งหน้าหากยังไม่ดีขึ้น แนะนำไปพบแพทย์เฉพาะทางผิวหนัง เพื่อใช้ยาทาสำหรับรักษา ซึ่งมักเป็นยาที่มีส่วนผสมของ selenium sulfide หรือ ketoconazole โดยมากนิยมใช้ selenium sulfide ทาทิ้งไว้แล้วล้างออก และทา Ketoconazole cream ต่อ สำหรับครีมที่มีส่วนผสมของสเตียรอยด์ ไม่แนะนำให้ใช้ต่อเนื่องนานเกิน 2 สัปดาห์ เนื่องจากเป็นยาอันตราย และอาจทำให้ผิวหนังกลายเป็นผิวที่แพ้ง่ายขึ้น และยิ่งเกิดอาการผื่นขึ้นง่ายกว่าเดิมค่ะ